open-index/open-wikipedia-markdown huggingface dataset:
Super Mario Bros. 2

***Super Mario Bros. 2*** (ofte forkortet til ***Super Mario 2*** og ***SMB2***) er et plattformspill utviklet og utgitt av Nintendo til Nintendo Entertainment System. Det ble lansert i Nord-Amerika i oktober 1988, i Europa 28. april 1989 og i Japan 14. juli 1992. Spillet ble siden utgitt til Wiis Virtual Console.

Handlingen er at Mario har en drøm. I drømmen åpner han en dør til en uvanlig verden. Han hører noen toader som sier at de har blitt forhekset av Wart og er fanget av han. Så drar Mario sammen men Peach, Luigi og Toad gjennom verdenen så de snart kommer til slottet, beseirer Wart, slipper vokterne fri og skaper fred og ro i flashverdenen.

Spillet er en gjenskapning og ny versjon av Famicom-spillet *[[Doki Doki Panic]]* fra 1987, hvilket betyr at dette ikke er den originale oppfølgeren til *[[Super Mario Bros.]]* fra 1985. Den opprinnelige *Super Mario Bros. 2* fra 1986 er kun utgitt på den japanske Famicom-konsollen, og ble ikke utgitt i de vestlige land fordi de japanske spillprodusentene syntes det var for likt det forrige i design og oppbygning, samt at vanskelighetsgraden var alt for høy. I stedet forandret de på karakterene og noen av elementene i Doki Doki Panic, og utga det som *Super Mario Bros. 2*.

Spillet ble gjenskapt til Super NES som en del av *Super Mario All-Stars* sammen med *Super Mario Bros.* og *[[Super Mario Bros. 3]]*, i tillegg til *[[Super Mario Bros.: The Lost Levels]]*, som var en ny-utgivelse av det originale *Super Mario Bros. 2* fra 1986, og den ble også gjenskapt til Game Boy Advance som *[[Super Mario Advance]]*, som også inkluderer en ny versjon av Mario Bros.
## Referanser

## Eksterne lenker
*
Meridiani Planum

**Meridiani Planum** er en slette lokalisert 2 grader sør for Mars sin ekvator.  I den vestlige delen av Sinus Meridiani. Slettene er vert for en sjelden forekomst av hematitt. På Jorden dannes hematitt ofte laget i varme kilder eller i stående vann. Mange vitenskapsfolk tror derfor at hematitten på Meridiani Planum kan være indikasjoner på gamle varme kilder eller at det tidlige miljøet på Mars inneholdt flytende vann. Hematitten er del av en lagvis sedimentær stein-formasjon ca. 200 til 800 meter tykk. Andre ting på Meridiani Planum inkluderer vulkansk basalt og nedslagskratere.

## ''Opportunity''
I 2004 landet Mars-roveren ''Opportunity'' på Meridiani Planum. Området hadde også vært målet for Mars Surveyor 2001 Lander som ble kansellert etter uhellene med Mars Climate Orbiter og Mars Polar Lander.

Resultatene fra *Opportunity* indikerte at landingsstedet var gjennomfuktig i lange perioder med flytende vann, mulig med høyt salt- og syrenivå. Forhold som indikerte dette inkluderte bl.a forekomsten av svært mange små sfæriske kuler, samt forekomst av store mengder magnesium-sulfat og andre sulfat-rike mineraler.

I januar 2005 oppdaget ''Opportunity'' et lite metallisk objekt som fikk navnet Heat Shield Rock. Spektrometer-analyser viste at dette var en jern-nikkel meteoritt.

## Kratere på Meridiani Planum

## Referanser


## Eksterne lenker
* Official Mars Rovers website
* Google Mars zoomable map - centered on Meridiani Planum
* The sedimentary rocks of Sinus Meridiani: Five key observations from data acquired by the Mars Global Surveyor and Mars Odyssey orbiters
Arild Haugen

**Arild «Hulk» Haugen** (født 30. desember 1985 i Sirdal) er en norsk *[[strongman]]* og bokser.

Han vant Norges Sterkeste Mann i 2007 og 2008. I 2009 trappet han ned satsingen på strongmankarrieren og tok opp boksing som ny idrett. I desember 2009 debuterte Haugen i bokseringen med seier på knockout etter 45 sekunder. Han slo ut latvieren Pavel Dolgovs med en rett venstre.

I mars 2011 opplyste Haugen på sin hjemmeside at han ikke lenger vil fokusere på konkurransetrening.

## Meritter
* 2003 Sandnes Sterkeste U-21 (2.-plass)
* 2004 Jærens Sterkeste Mann (5.-plass)
* 2004 Norges Sterkeste Mann u-21 (1.-plass)
* 2005 Showlifting Open Int (2.-plass)
* 2005 Power Show (4.-plass)
* 2005 Mountain Giant (1.-plass)
* 2005 Norwegian International (3.-plass)
* 2006 Worlds Strongest Man ( 14.-plass )
* 2006 Super Series, Moskva (5.-plass)
* 2006 World Strongman Cup, Minsk (5.-plass)
* 2006 Norges Sterkeste Mann (2.-plass)
* 2006 Showlifting Open Int. (1.-plass)
* 2007 Showlifting Open Int. (1.-plass)
* 2007 Norges Sterkeste Mann (1.-plass)
* 2008 Norges Sterkeste Mann (1.-plass)
* 2008 Viking Power Challenge (1.-plass)
* 2008 Worlds Strongest Man ( 8.-plass )
* 2009 Norges Sterkeste Mann (2.-plass)

## Referanser


## Eksterne lenker
* 
* Arild Haugens hjemmeside
Hogstad kraftverk

**Hogstad kraftverk** er et vannkraftverk ved Vanebu i Farrisvassdraget i Siljan kommune i Telemark fylke.

Det utnytter et fall på  136 meter mellom Vanebuvatnet og Hogstad. Kraftverket regulerer Vanebuelven.

Kraftverket ble satt i drift i 1921, og er oppgradert med nytt maskineri i 1993. Det gamle maskineriet står intakt.

Det er installert to francisturbiner på 9 og 0,6 MW. Midlere årsproduksjon er på 37 GWh.

Den minste turbinen produserer på minstevannføringen forbi kraftverket.

Eier er Skagerak Kraft.

Dette er et besøkskraftverk. Skagerak kraft tilbyr omvisning for bla.a skoleklasser i nærmiljøet.

## Referanser


## Kilder
* 
* NVE vannkraftdatabase
* Skagerak Kraft
* Skagerak Kraft om besøkskraftverk
Eagle (krater)

**Eagle**-krateret er et lite nedlagskrater som Mars-roveren ''Opportunity'' landet i på Mars i 2004. Krateret er lokalisert på Meridiani Planum. Vitenskapsfolk var glade for at Opportunity landet der den gjorde, da krateret inneholder utspring av steiner, som hjalp til med å bevise at Meridiani hadde en gang vært bunnen av en sjø.

## Navnet
Navnet har tre ulike referanser: til ære for den første bemannede romskip som landet på Månen; til ære for landet som sendte Opportunity dit (USA), hvis symbol er en ørn; og den tredje er golf-referansen "eagle", der en refererer til et golfslag to under par. Den tredje referanse begynte med at vitenskapsfolk beskrev landingen av Opportunity i Eagle til å være "a hole in one".

## Oppdagelser i krateret

Vitenskapfolkene involvert i ferden var fascinerte av mengden av stein-utspring overalt i krateret og materialene i selve krateret. Ved nærmere undersøkelser av utspringene, viste lagene seg å være ikke noe tykkere enn en menneskelig finger, ble det bekreftet at Meridiani Planum var en gang en gammel, men syrlig og salt-holdig sjø, selv om mye av denne informasjonen om dette ikke ville bli funnet før flere måneder senere, når Opportunity besøkte det mye større Endurance-krateret lenger øst. Hematitten, som en hadde observert fra verdensrommet, noe som var med på å bestemme hvor Opportunity skulle landes, ble funnet til å være innekapslet i millioner av små hematitt sfærer, som fikk kjølenavnene "blåbær" av vitenskapsfolkene, på grunn av dere form, selv om de var svært mye mindre enn riktige blåbær. Disse sfærene ble funnet, ikke bare i selve Eagle-krateret, men ut over hele området ellers. Opprinnelsen av "blåbærene" ble snart funnet. De så ut til å bli erodert ut av stein-utspringene av vinden. Bilder fra roverens mikroskop avdekket "blåbær" i ulike stadier i denne prosessen, med mesteparten fullstendig separert fra steinen, men noen fremdeles festet med en liten "stilk".

### Detaljer i krateret
Flere steiner og utspring ble undersøkt av Opportunity sine instrumeneter. De ble gitt uformelle navn av vitenskapsfolkene, bl.a: 
*«Berry Bowl», et utspring rikt på Marsiske sfærer 
*«Carousel», et lagvist utspring som mest trolig har blitt laget i et vått miljø. 
*«Cookies 'N' Cream», en mørk jordområdet nær «Carousel»
*«El Capitan», et annet lagvis utspring
*«Last Chance», et annet lagvis utspring
Disse kan alle sees i panoramaet overfor.

## Andre kratere besøkt av [[Opportunity (romsonde)|''Opportunity'']]

## Referanser


## Eksterne lenker
* Official Mars Rovers website
Helligkorskirken i Łódź

**Helligkorskirken** (polsk *Kościół p. w. Podwyższenia Krzyża Świętego*) ligger på hjørnet av Henryk Sienkiewicz’ og Julian Tuwims gate i Łódź. Den var byens andre katolske kirke og ble reist i årene 1860–1888 etter tegninger av Franciczek Tournelle. 

Kirken er treskipet med grunnplan som et kors. Den er bygd i romansk og neorenessansestil. Kirkebygningen består av fasadetårnet (finansiert av Juliusz Heinzel), to kapeller, bislag på vest- og østsiden samt sakristiet bak hovedalteret. I alt finnes seks altere inne i kirken. 

Under andre verdenskrig ble kirken brukt utelukkende av tyske katolikker, og unngikk derfor alvorligere skader.
Writer

**Writer** kan referere til:

* Skribent, engelsk: *writer*
* Writer (graffiti), graffiti-kunstner

;Programvare
* OpenOffice.org Writer, et tekstbehandlingsprogram
* Nisus Writer
* StarOffice Writer
Sagfossen kraftverk (Siljan)

**Sagfossen kraftverk** er et vannkraftverk ved Siljan i Farrisvassdraget i Siljan kommune i Telemark fylke.

Det første kraftverket her ble bygget av Trescow i 1919. Det ble ødelagt av flom i 1987, og et nytt kraftverk ble åpnet i 1989. Det utnytter et fall på  12 meter i Siljanelva.

Kraftverket er et elvekraftverk og er avhengig av at det slippes vann igjennom Hogstad kraftverk.

Det er installert en francisturbin på 800 KW. Midlere årsproduksjon er på 3,2 GWh.

Eier er Skagerak Kraft.

## Referanser


## Kilder
* 
* NVE vannkraftdatabase
* Skagerak Kraft
39382 Opportunity

**39382 Opportunity** er en asteroide oppdaget 24. september 1960 av Ingrid van Houten-Groeneveld sammen med Cornelis Johannes van Houten og Tom Gehrels.

Til ære for marsroveren Opportunity sine store bistand i utforskingen av Mars, ble asteroiden gitt navnet «Opportunity» etter forslag fra oppdagerne.

## Se også
*37452 Spirit

## Eksterne lenker
* JPL – Like Rover, Like Asteroid 11.10.2004
Kiste kraftverk

**Kiste kraftverk** er et vannkraftverk ved Siljan i Farrisvassdraget i Siljan kommune i Telemark fylke.

Kraftverket ble satt i drift i 1916  og utnytter et fall på  46 meter mellom inntaksmagasinet Gorningen og Lakssjø.

Det er installert to francisturbiner på totalt 5,9 MW. Midlere årsproduksjon er på 22 GWh.

Kraftverket ble modifisert  og turbinene byttet ut i 1997.

Eier er Skagerak Kraft.

## Referanser


## Kilder
* 
* NVE vannkraftdatabase
* Skagerak Kraft
De førti martyrer fra England og Wales

**De førti martyrer fra England og Wales** er en gruppe på førti engelske og walisiske katolske martyrer fra perioden 1535&ndash;1679. De ble helligkåret av pave Paul VI den 25. oktober 1970. Alle hadde tidligere blitt saligkåret av andre paver.

De fleste ble dømt for høyforræderi og henrettet under Henrik VIII eller Elizabeth I fordi de motsatte seg monarkens overhøyhet i kirken, tok prestestudier i utlandet eller virket som katolske prester i England eller Wales. Enkelte ble dømt under noe andre omstendigheter, og minst en døde i fangenskap under omstendigheter som gjorde at han allikevel blir regnet som martyr.

Helligkåringsdatoen, 25. oktober, er felles minnedag for de førti, men de har også individuelle minnedager som observeres i bispedømmer med en spesiell tilknytning til enkeltpersoner på listen.

* Ti jesuitter:
**Edmund Campion, prest
**Robert Southwell, prest
**Henry Walpole, prest
**Thomas Garnet, prest
**Edmund Arrowsmith, prest
**Henry Morse, prest
**Philip Evans, prest
**David Lewis, prest
**Nicholas Owen, legbror
**Alexander Briant, sekularprest, men hadde søkt opptak i ordenen

* Tre benediktinere:
**John Roberts
**Ambrose Barlow
**Alban Roe

* Tre karteusere:
**John Houghton
**Robert Lawrence
**Augustin Webster

* En birgittiner:
**Richard Reynolds

* To fransiskanere:
**John Wall
**John Jones, observant

* En augustinereremitt
**John Stone

* Tretten sekularprester:
**Cuthbert Mayne
**Ralph Sherwin
**John Paine
**Luke Kirby
**Edmund Gennings
**Eustace White
**Polydore Plasden
**John Boste
**John Almond
**John Southworth
**John Lloyd
**John Plessington
**John Kemble

* 7 legpersoner:
**Richard Gwyn
**Swithun Wells
**Philip Howard
**John Rigby
**Margaret Clitherow
**Margaret Ward
**Anne Line

## Litteratur
* Joseph Spillmann: *Geschichte der Katholikenverfolgung in England von 1535 bis 1681*, Band 4, S. 212–223, Herder Verlag, Freiburg, 1905

## Eksterne lenker
*
Tegn-til-tale

**Tegn-til-tale** er et kommunikasjonssystem hvor man bruker tale i tillegg til tegn med hendene. Tegn-til-tale er forskjellig fra tegnspråk som brukes av døve og hørselshemmede. 

Tegn-til-tale blir også benevnt som Norsk med tegnstøtte (NMT), eller bare tegnstøtte, og brukes ofte i forbindelse med mennesker som har utviklingshemming, talevansker eller lærevansker. Barn som er sene til å lære å snakke vil ofte ha hjelp av metoden, enten via tradisjonell Tegnspråk eller Digital læring. Mens tegnspråk er basert på et system av tegn som står for hvert ord eller uttrykk består tegn-til-tale av både tale og håndbevegelser. Det mest vanlige er at tegnene som brukes er hentet fra tegnspråk, men noen tegn er annerledes og noen er funnet på av den enkelte som bruker det.

Det finnes flere hjelpemidler for brukere av Tegn-til-tale, og brukere har også rettighet på støtte fra NAV hjelpemiddelsentralen.

## Referanser
Jesu hellige hjertes kirke i Łódź

**Jesu hellige hjertes [[kirke]]** (polsk *Kościół p. w. Najświętszego Serca Jezusa*) ligger ved Henryk Sienkiewicz’ gate 60 i Łódź. Kirken ble opprinnelig bygd som St. Jan evangeliske kirke i årene 1880&ndash;1884 etter tegninger av Ludwik Schreiber fra Köln. Også byarkitekten Hilary Majewski, som signerte prosjektet, hadde stor innflytelse på kirkens endelige form.

St. Jan kirke var i sin tid byens andre evangeliske kirke etter Treenighetskirken ved Frihetsplassen. Etter andre verdenskrig ble den overgitt til et katolsk sogn i byområdet, som ble erigert i 1950 av Łódź’ biskop Michał Klepacz, og viet til Jesu hellige hjerte. I 1989 ble kirken overgitt til Jesuittordenen i byen. 

Kirken er en nyromansk treskipet basilika med tre tårn i fasaden, bygd i ugipset rød murstein. Bygningen viser innflytelse fra fransk, tysk og italiensk arkitektur, henholdsvis i tårnene, arkadegalleriet og transeptelevasjonen. En egen gate (Ewangelicka-gaten, i dag F. D. Roosevelts gate) ble bygd mellom Piotrkowska-gaten og Henryk Sienkiewicz’ gate for å gi mulighet til å beundre den effektfulle fasaden fra et bedre perspektiv.
Eidet kraftverk

**Eidet kraftverk** er et vannkraftverk i Skien sentrum i Telemark fylke. Kraftverket ble satt i drift i 1960  og utnytter et fall på  5 meter fra Hjellevannet til Bryggevannet.

Kraftverket er et elvekraftverk. Sør for verket, i samme fall, ligger det mye større Klosterfoss kraftverk.

Det er installert tre aggregater, to francisturbiner på 600 kW og en kaplanturbin på 1,2 MW.
 
Opprinnelig effekt var 0,6, 0,7 og 1,6 MW. Francisturbinene har 4 løpehjul på en horisontal aksling, montert åpent i inntaksbassenget. Lagrene er av tresorten pokkenholt.

Samlet effekt er 2,3 MW. Midlere årsproduksjon er 17 GWh.

Det var tidligere tre forskjellige eiere, og var derfor oppført som tre spearate kraftverk, Eidet, Eidet 1 og Eidet 2.

I 2018 overtok Skagerak Kraft hele kraftverket.

## Referanser


## Kilder
* 
* NVE vannkraftdatabase
* Skagerak Kraft

## Se også
* Statkraft 
* Laugstol Bruk, Norges første elektrisitetsverk i 1885
Züri-Metzgete

**Züri-Metzgete** (*[[tysk|ty:]] Meisterschaft von Zürich*) var et klassisk sykkelritt som ble arrangert årlig i Zürich, Sveits fra 1917 til 2006. Züri-Metzgete var en del av verdenscupen (1989–2004) og var en del av UCI ProTour i 2005 og 2006.

Rittet har start og målgang i Zürich, i en periode var målgangen på velodromen i Oerlikon nordvest i byen. Totalt har rittet en lengde på 241 km, med over 3000 meter klatring. Mellom 1993 og 1999 gikk rittet fra Basel til Zürich og var kjent som Grand Prix Suisse.

Etter at 2007-utgaven måtte avlyses på grunn av sponsormangel ble rittet fra 2008 markedsført som et tur- og amatørritt.

## Vinnere

## Eksterne lenker
*
Henry Percy, 8. jarl av Northumberland

**Henry Percy, 8. jarl av Northumberland** (født 1532, død 21. juni 1585) var en engelsk adelsmann. Han var sønn av sir Thomas Percy og Eleanor Harbottle, og en yngre bror av Thomas Percy, 7. jarl av Northumberland. De fleste medlemmer av familien var katolikker, men Henry var protestant.

Han gjorde tjeneste under både Maria I og Elizabeth I. Mens hans bror var en av lederne for nordlige jarlene under Rising of the North, noe han ble henrettet for etter at opprøret hadde slått feil, kjempet Henry på monarkens side mot opprøret.

I januar 1563 giftet han seg med Lady Catherine Neville, datter av John Neville, baron av Latimer og Lady Lucy Somerset. De fikk følgende barn:

* Henry Percy, 9. jarl av Northumberland
* Thomas Percy
* William Percy
* Charles Percy
* Lucy Percy
* Richard Percy
* Joscelyne Percy
* Anne Percy
* Alan Percy 
* Eleanor Percy
* George Percy

Northumberland kom kort tid før sin død i unåde hos Elizabeth I, og ble fengslet i Tower of London. Han døde av skuddskader i Tower den 21. juni 1585. Det er sannsynlig at han skjøt seg selv for å unngå å bli dømt for høyforræderi; dersom det hadde skjedd ville tittelen og eiendommene blitt inndratt, slik at familien ville blitt sittende ubemidlet. Men det er også en mulighet for at han ble myrdet.

## Referanser
Friidrett under Sommer-OL 1948

**Friidrett under Sommer-OL 1948** ble arrangert fra 30. juli til 7. august 1948 på Wembley Empire Stadium i Wembley i London. 

747 utøvere fra 53 nasjoner konkurrerte i 33 øvelser, 24 for menn og 9 for kvinner, i friidrett under Sommer-OL 1948 i London. USA ble beste nasjon med tolv gullmedaljer med Sverige på andreplass med fem. Den nederlandske sprinteren Fanny Blankers-Koen vant hele fire gullmedaljer.

## Medaljefordeling

## Resultater
### Menn
#### 100 meter

#### 200 meter

#### 400 meter

#### 800 meter

#### 1500 meter

#### 5000 meter

#### 10 000 meter

#### Maraton

#### 110 meter hekk

#### 400 meter hekk

#### 3000 meter hinder

#### 4 x 100 meter stafett

#### 4 x 400 meter stafett

#### 10 kilometer kappgang

#### 50 kilometer kappgang

#### Høydehopp

#### Stavsprang

#### Lengdehopp

#### Tresteg

#### Kulestøt

#### Diskoskast

#### Sleggekast

#### Spydkast

#### Tikamp

### Kvinner
#### 100 meter

#### 200 meter

#### 80 meter hekk

#### 4 x 100 meter stafett

#### Høydehopp

#### Lengdehopp

#### Kulestøt

#### Diskoskast

#### Spydkast

## Eksterne lenker
* Athletics at the 1948 Summer Olympics hos olympedia.org
* Resultater og profilside  hos sports-reference.com
Mazda MX-81

**Mazda MX-81** (også kjent som **Bertone Aria**) var en konseptbil bygget av italienske Bertone for japanske Mazda.

Designer var Marc Dechamps.

Den er bygd på den lille familiebilen Mazda 323 og første gang presentert på bilutstillingen i Tokyo i 1981.  Ifølge fabrikken var dette den første Mazda som benyttet prefikset "MX", som står for "Mazda Experimental".

Bilen var utstyrt med en 1.5-liters motor med turbo og en ytelse på 130 hestekrefter. Bilen kjennetegnes blant annet på sitt svært spesielle ratt, hvor instrumentene er bygget inn i rattets senter. 

Etter mange år på et lager ved fabrikkens hovedkvarter i Hiroshima, ble MX-81 rundt år 2020 sendt til et verksted nær Bertone's lokaler i Torino i Italia for renovering.  

## Referanser
Rådhuset i Łódź

**Rådhuset i [[Łódź]]** (polsk *Ratusz Miejski*) ble reist i 1827 etter tegninger av Bonifacy Witkowski. Det er det eldste og mest verdifulle eksempel på klassisistisk arkitektur i byen. Rådhuset var en av de første mursteinsbygningene i Łódź, og ble bygd ved Frihetsplassen og selve begynnelsen av Piotrkowska-gaten.

Rådhusbygningen har to etasjer og en tilnærmet kvadratisk grunnplan. Inngangen fra Frihetsplassen prydes av to kolumner. De finnes også i elevasjonen til urtårnet i fasaden, som kranses av en liten kuppel. Uret ble skjenkt av fabrikanten Karol Schlösser fra Ozorków i 1834. I tårnet finnes også en klokke. I dag huser rådhuset Statsarkivene.
Sønner

***Sønner*** er en norsk dramafilm fra 2006. Den er Erik Richter Strands første langfilm som regissør. Manuset er skrevet av Thomas Seeberg Torjussen i samarbeid med regissør Richter Strand. De største rollene innehas av Nils Jørgen Kaalstad, Mikkel Bratt Silset, Henrik Mestad og Edward Schultheiss. I de øvrige rollene finner vi Ingrid Bolsø Berdal, Marika Enstad, Joachim Rafaelsen og Anna Bache-Wiig. 

*Sønner* er produsert av Eric Vogel i Tordenfilm. Filmen er også langfilmdebuten til produsent Vogel og fotograf Johan-Fredrik Bødker.

## Mottakelse
Filmen ble svært godt mottatt i de aller fleste filmredaksjoner. Dagbladets anmelder Inger Bentzrud, som gav filmen 5/6, skrev bl.a. dette om *Sønner*: «Jakten på overgripere foregår i et thrilleraktig kappløp med politiet. Likevel gir filmen stort rom for refleksjon ved å gi et så flerdimensjonalt bilde av forholdet mellom misbrukeren og de misbrukte. Dette er et debutarbeid som oppviser både mot og sosialt engasjement».

På TV 2s nettsider, gir anmelder Vibeke Johnsen filmen 6/6 og skriver bl.a: «Dette er visjonært og mainstream på en og samme tid. Du skal lete lenge etter filmer hvor manus, regi, spill og troverdighet klaffer så godt. Med andre ord; *Sønner* er en film du ikke bør gå glipp av».

Det internasjonale filmtidsskriftet Variety skriver dette: «A hard-hitting and thoughtful drama about a young man's quest to expose a pedophile, "Sons" *(engelsk tittel)* is an impressive first film by young Norwegian writer-director Erik Richter Strand [..]. Intense semi-triller maintains interest without slipping into cliche, and has an ending both satisfying and unexpected».

*Sønner* har deltatt på et tyvetalls filmfestivaler verden over og hadde sin internasjonale premiere ved filmfestivalen i San Sebastian, Spania. Filmen har også mottatt flere priser; blant dem: Fassbinder-prisen i Mannheim, Tyskland og The Grand Jury Award ved Seattle International Film Festival, USA. For filmen vant Henrik Mestad både Kanonprisen 2006 og Amandaprisen 2007, begge i klassen beste birolle.  I tillegg var filmen nominert til Kanonprisene beste hovedrolle (Nils Jørgen Kaalstad), beste regi (Erik Richter Strand) og beste manus (Thomas Seeberg Torjussen og Erik Richter Strand) og til Amandaprisene beste norske kinofilm, beste regi (Erik Richter Strand), beste filmmanuskript (Thomas Seeberg Torjussen og Erik Richter Strand) og var en av finalistene til Folkets Amanda. Filmen ble også nominert til Nordisk råds filmpris i 2007.

## Referanser


## Eksterne lenker
* 
* 
* 
* Tordenfilm AS
Philip Howard, 20. jarl av Arundel

**Philip Howard, 20. jarl av Arundel** (født 28. juni 1557 i Strand i London, henrettet 19. oktober 1595 på  Tower of London) var en engelsk adelsmann. Han ble i 1970 helligkåret av pave Paul VI.

## Liv og virke
### Bakgrunn
Han ble født som eldste sønn av Thomas Howard, 4. hertug av Norfolk og Lady Mary FitzAlan, datter av Henry Fitzalan, 19. jarl av Arundel. Han ble døpt i Palace of Whitehall med medlemmer av kongefamilien til stede, og fikk navn etter sin gudfar Filip II av Spania.

### Ekteskap
Fjorten år gammel ble han gift med sin fostersøster, Anne Dacre. Det arrangerte ekteskapet var dårlig til å begynne med, og de var lenge fra hverandre, men ble så gjenforent og fikk etterhvert et svært godt ekteskap.

Faren ble i 1572 henrettet for høyforræderi, og hans titler ble inndratt.

### Jarl av Arundel
Da morfaren døde arvet Philip Howard hans tittel, og han ble dermed jarl av Arundel i 1580.

Jarl Arundel og de fleste i hans familie ble katolikker under Elizabeth I, på et tidspunkt hvor dette var en svært farlig ting å gjøre. De forsøkte å forlate England uten tillatelse. Mange kunne kommet unna med dette, men Arundel var dronningens tremenning, og både konversjonen og det å forsøke å forlate landet uten monarkens tillatelse var høyforræderi.

Den 25. april 1585 ble han satt i Beauchamp Tower i Tower of London. Det ble aldri bevist at han var skyldig i høyforræderi, men han ble sittende i Tower i ti år inntil han bukket under for dysenteri. Mens han lå for døden bad han dronningen om å få lov til å treffe sin kone og sønnen, som hadde blitt født mens han var fengslet. Dronningen svarte at dersom han gikk tilbake til den anglikanske tro kunne han få lov til dette. Arundel nektet, og døde alene i Tower. Han ble umiddelbart etter proklamert å være en katolsk martyr.

Han ble gravlagt uten noen seremoni under gulvet i St Peter ad Vincula i Tower. 29 år senere fikk enken og sønnen tillatelse fra Jakob I til å flytte hans levninger til Arundel Castle, hvor hans grav fortsatt er et pilegrimsmål.

Arundels eiendommer og titler ble inndratt i 1589, men sønnen Thomas fikk i 1604 tittelen gjenopprettet sammen med de subsidiære titlene.

## Referanser


## Litteratur
*
Bobby Morrow

**Bobby Joe Morrow** (1935–2020) var en  amerikansk friidrettsutøver. Han vant tre gullmedaljer under OL 1956 i Melbourne.

Morrows beste sesong var 1956, da han av *[[Sports Illustrated]]* ble utpekt til årets idrettsmann («Sportsman of the Year»). Han vant begge sprintdistansene under det nasjonale collegemesterskapet, og forsvarte samme året tittelen som amerikansk mester. På tampen av sesongen dro han til Melbourne som leder for det amerikanske sprintlaget, og returnerte med tre gullmedaljer.

Først vant Morrow 100 meter. Deretter ledet han det amerikanske laget til storeslem (gull, sølv og bronse) på 200 meter, og tangerte den olympiske rekorden. Som ankermann på USA lag på 4&nbsp;x&nbsp;100&nbsp;m, tok han sin tredje gullmedalje, og var samtidig med på å sette verdensrekord.

Etter OL-sesongen fortsatte Morrow å dominere på nasjonalt nivå, men han la opp i 1958. Han gjorde et kort comeback før OL 1960, men greide ikke å kvalifisere seg til OL-laget.

## OL-medaljer
* 1956  Melbourne -  **Gull** i friidrett, 100 meter  USA
* 1956  Melbourne -  **Gull** i friidrett, 200 meter  USA
* 1956  Melbourne -  **Gull** i friidrett, 4 x 100 meter stafett  USA

## Referanser


## Eksterne lenker
*
Livlegens besøk

***Livlegens besøk*** er en roman av Per Olov Enquist utgitt i 1999. Den ble tildelt den svenske Augustprisen  samme år. Den utspiller seg gjennom fire intensive år i dansk historie. 

## Handling
Den unge kongen Christian VII anses tidlig for å være mentalt forstyrret, og når denne i 1768 drar på en europeisk turné, ansettes en livlege; Johann Friedrich Struensee, en ung tysk opplysningstenker, for å holde kongen under oppsikt. Han vinner fort kongens gunst, og med kongens tillit øker også Struensees innflytelse. Gjennom kongens sykdom blir Struensee den mektigste personen i Danmark, og i praksis enevoldshersker. Den raske slutten på denne perioden kommer av at det kjærlighetsforholdet Struensee har hatt med dronning Caroline Mathilde blir kjent. Struensee blir henrettet, dronningen landsforvist, og kong Christian bare mer sinnsforvirret.

## Utbredelse
Romanen, som på svensk har tittelen *Livläkarens besök*, er oversatt til en rekke språk. Den ble oversatt til norsk i 2001 av Bodil Engen og kom ut på Gyldendal forlag med tittelen *Livlegens besøk*. Ifølge et TV-intervju i juli 2007 har den solgt mer enn en million eksemplarer.

## Priser
Salvata Kristelige Forlag

**Salvata kristelige forlag** ble startet i 1935, og var i mange år Frelsesarmeens offisielle forlag i Norge. 
I de senere årene har antallet utgivelser vært svært begrenset, og forlaget er i praksis ikke i drift lenger. Organisasjonen har i stedet valgt å gi ut bøker med Frelsesarmeens hovedkvarter som utgiver. Flere forfattere med bakgrunn i Frelsesarmeen har gitt ut bøkene sine, også bøker med stoff om eller fra Frelsesarmeen, på andre forlag. 

## Utgivelser
På 1950- og 60-tallet ga forlaget ut en rekke bøker, både skjønnlitterære og sakprosa. Mange av disse var skrevet av norske forfattere. 
Haldenskvinnen Ida Mathisen var en meget produktiv forfatter på Frelsesarmeens forlag. 
Det samme var redaktøren Johannes Befring, som bl.a. skrev flere bøker om misjonsarbeidet i Indonesia.

Forlaget ga også ut en rekke bøker som var oversatt fra andre språk, først og fremst engelsk og svensk.

Forlagets største salgssuksess var serien på seks bøker av den engelskfødte frelsesoffiseren Flora Larsson (1904 - 96), med bønner, dikt og refleksjoner. Den første boka, *Et øyeblikk, Herre!*, kom i 1970, og den siste, *Min Gud og jeg*, i 1988. Til sammen har disse bøkene blitt trykket i mer enn 120 tusen eksemplarer.
Tveitereidfoss kraftverk

**Tveitereidfoss kraftverk** er et vannkraftverk ved Tveitereidvannet i Kragerøvassdraget i Kragerø kommune i Telemark fylke. Kraftverket ble satt i drift i 1955.

Verket utnytter et fall på  9 meter i fossen. Kraftverket er et elvekraftverk, men Toke reguleres mellom 55,75 til 60,35 moh for alle kraftverkene i vassdraget.

Det er installert en kaplanturbin på 2,6 MW. Midlere årsproduksjon er på 14 GWh.

Kraftstasjonen ligger rett under dammen som går på tvers av elven. Elven er oppdemmet med en platedam i hovedløpet og en sperredam i et sideløp.

Eier er Skagerak Kraft.

## Referanser


## Kilder
* 
* NVE vannkraftdatabase
* Skagerak Kraft
Heat Shield Rock

**Heat Shield Rock** er en basketball-stor meteoritt av jern og nikkel funnet på Mars av mars-roveren ''Opportunity'' i januar 2005. Meteoritten ble formelt gitt navnet *Meridiani Planum* av  «the Meteoritical Society» i oktober 2005 (meteoritter er alltid gitt navnet etter stedet der den blir funnet).

*Opportunity* fant meteoritter bare ved flaks, i nærheten av sitt eget varmeskjold (derav navnet). *Opportunity* hadde blitt sent for å undersøke varmeskjoldet etter å ha forlatt Endurance-krateret. Dette var den tredje meteoritten funnet på en annen planet eller måne i Solsystemet enn Jorden, de to andre Bench Crater og Hadley Rille ble funnet på Månen.

Målinger fra *Opportunity* sine spektrometer identifiserte sammensetningen av steinen og bekreftet at den var en jern-nikkel meteoritt, med kamasitt med 5-75 nikkel. Det ble ikke forsøkt å bore i meteoritten, fordi tester på jern-meteoritter på Jorden viste at roveren sine borr ville bli skadd. De var laget for å bore i vanlig stein, ikke i jern-nikkel-legeringer.
Meridiani Planum, den delen av Mars der denne meteoritten ble funnet, har vært mistenkt for en gang å ha vært dekket av et materiale med en tykkelse på så masse som 1 km, som så senere har blitt erodert bort. Dette betyr at på nedslagstidspunktet, kunne denne meteoritten ha laget et krater, men bevisene for det har blitt erodert vekk av millioner eller milliarder av år med erosjon. Meteoritten viser lite tegn til rust, så enten falt den ned nylig eller har ligget begravet til inntil nylig. Den viser også små tegn til erosjon på grunn av vær og vind.

## Eksterne lenker
* Nasa's Mars Exploration Program
* NASA announcement 
* JPL meteorite image 
* JPL Photojournal entry on meteorite
* Sky & Telescope article
* Space.com article
* Article in Meteoritical Bulletin
* Official Mars Rovers site
Karol Poznańskis palass

**Karol Poznańskis palass** (polsk *Pałac Karola Poznańskiego*) ligger på hjørnet av Gdańska- og 1. Mai-gaten i Łódź. Det er et av byens fabrikantpalasser og ble bygd i årene 1904&ndash;1908 etter tegninger av Adolf Zeligson. Palasset var en gave fra Izrael Poznański til sønnen Karol. Det var ment som bolig for én familie med tjenere.

Palasset har en eklektisk arkitektur og preges av italiensk renessanse og barokk, og det finnes elementer av art nouveau. Bygningen består av en frontdel og to sidefløyer som står vinkelrett på hverandre. I hjørnet står en risalitt kranset av en kuppel. På utsiden finnes balustrader, karnapper og dekorative friser. Den indre trappeoppgangen er bevart i uberørt tilstand i marmor med vifteformede trapper og et effektfullt glassmaleri. 

Palasset hadde fra begynnelsen av representativ karakter, noe som gjenspeiles i det elegante, stilrike indre, med svært forseggjorte paneler av mange forskjellige treslag, rikt dekorerte stukktak, marmorkaminer, lysekroner, glassmalerier og møbler. Palasset er skilt fra gaten av et gjerde med maskaroner og bokstaven «P» på familievåpenskiltene. 

I dag huser palasset Grażyna og Kiejstut Bacewicz musikkhøyskole.
 
På eiendommen ble det også anlagt en hage som delvis eksisterer i dag (pr. 2024). 
## Referanser
Maurycy Poznańskis palass

**Maurycy Poznańskis palass** (polsk *Pałac Maurycego Poznańskiego*) ligger på hjørnet av Gdańska-gaten og Więckowskis gate i Łódź. Neorenessansepalasset stod ferdig i 1896 etter tegninger av Adolf Zeligson, og var en gave fra Izrael Poznański til sønnen Maurycy og hans kone Sara Silberstein. Zeligson lot seg inspirere av palassbygninger i Venezia og det venetianske San Marco-biblioteket. 

Palasset har tre etasjer med et tilbygg fra Gdańska-gaten og ervervsbygninger som danner en indre gårdsplass. Det fantes tidligere også en omfattende palasshage, som gjennom tidene er blitt erstattet av mursteinsbygninger. Regelrett plasserte vinduer og varierte, regulære balkonger er karakteristiske elementer i elevasjonen, og bygningen omkranses dessuten av en attika. 

Fra 1947 huser palasset Det nasjonale kunstmuseum (*Narodowe Muzeum Sztuki*), som er Europas eldste og et av verdens fremste museer for moderne kunst. Av den grunn ble panelene og stukkaturdekorasjonene fjernet fra de fleste rommene i palasset. Forelesningssalen og trappeoppgangen er imidlertid bevart i uberørt tilstand. Sistnevnte har vegger lagt ut med travertin og marmor, en vakker balustrade og et enormt glassmaleri.
Bertil Antonsson

**Bertil Antonsson** (født 19. juli 1921 i Strömslund, Trollhättan, død 27. november 2006) i Trollhättan var en svensk bryter. Han representerte Trollhättans Atletklubb, der han også var formann i flere år.

Antonsson begynte med bryting i 14-årsalderen, som han brødre, blant annet Bengt Antonsson, allerede gjorde. Under VM i Napoli i 1953 vant han gull etter å ha beseiret Johannes Kotkas fra Sovjetunionen i finalen. For denne prestasjonen ble han tildelt Svenska Dagbladets gullmedalje.

## Meritter
* Svensk juniormester i 1942

### Fristil
* Europamester i 1946 og 1949
* Verdensmester i 1951
* VM-sølv i 1954
* OL-sølv i 1948 og 1952
* SM-gull 1945 &ndash; 1959 (15 år på rad)

### Gresk-romersk stil
* Verdensmester i 1950 og 1953
* VM-sølv 1955
* Ni SM-gull

## Referanser


## Eksterne lenker
*
Vafoss kraftverk

**Vafoss kraftverk** er et vannkraftverk i Kragerøvassdragets utløp i Kragerø kommune i Telemark.

Kraftverket ligger ved fossen der utløpet skifter navn fra Vadfosselva til Kammerfosselva.  Der utnytter verket et fall på 13 meter.

Kraftverket er et elvekraftverk, men Toke reguleres mellom 55 til 60 moh for alle kraftverkene i vassdraget.

Det gamle kraftverket hadde installert to francisturbiner på totalt 3 MW. Midlere årsproduksjon var på 15 GWh. 
Den ene turbinen var direkte tilknyttet slipemaskiner i Vafoss tresliperi. Verket erstattet et tidligere verk fra 1929 som brant ned i 1952.

Kraftstasjonen ligger rett under dammen som går på tvers av elven. Dammen er bygget før 1900 og modenisert en rekke ganger.

Ny stasjon ble tatt i bruk i 2008 og produserer 25 - 26 GWh årlig.
Det er installert en kaplanturbin på 4,6 MW.

Eier er Skagerak Kraft.

## Referanser


## Kilder
* 
* NVE vannkraftdatabase
* Skagerak Kraft
Handley Page Herald

**Handley Page Herald** er et britisk, regionalt passasjerfly.

Herald har sin bakgrunn i det fire-motors passasjerflyet **HPR.3 Herald**, som ble bygget i to prototyper og fløy første gang 25. august 1955. Dette hadde fire Alvis Leonides Major stjernemotorer, men før flytypen ble satt i produksjon innså man at stempelmotorer var i ferd med å bli utdatert og bestemte seg for å bygge om flyet tilpasset de nye Rolls-Royce Dart turbopropmotorene.

Den nye versjonen, utstyrt med to turbopropmotorer og med den nye betegnelsen **HPR.7 Dart Herald**, fløy første gang 11. mars 1958 og ble satt i produksjon i 1959. Senere gikk man tilbake til kun å bruke navnet «Herald».

I tillegg til 2 prototyper ble 48 fly produsert mellom 1959 og 1968. Av disse var fire av serie 100 med plass for 47 passasjerer, 36 av serie 200 med 106,5 cm lengre skrog og plass for 56 passasjerer, og 8 serie 400 for det malayiske flyvåpenet.

Herald debuterte for flyselskapet Jersey Airlines 7. mai 1961. Siste flygning var 9. april 1999 som fraktfly for Channel Express.

## Kilder
* *The International Directory of Civil Aircraft 2001/2002*, Gerald Frawley ISBN 1-875671-52-8
* *Air International, Volume 72/5*, Mai 2007

## Eksterne lenker
*
Øyvind Asbjørnsen

**Øyvind VonDoren Asbjørnsen** (født 1963) er en norsk filmprodusent, regissør, forlegger, forfatter og klokkedesigner. 

Han har laget flere dokumentarfilmer, TV-serier, kortfilmer og helaftens filmer, blant annet dokumentaren *Prinsen av Sjakk* fra 2005 &ndash; om den da 13 år gamle Magnus Carlsen, samt *MAGNUS* fra 2016. Han har blant annet også regissert og produsert TV-seriene *Norske kvinner i Hollywood* *[[Komplottet]]* og *Havets helter*. I 2016 hadde filmen MAGNUS premiere på Tribeca Filmefestival i New York. Asbjørnsen er kreditert som Executive Producer og fotograf på denne filmen. På flere av sine filmer siden 90-tallet har han brukt pseudonymet Asa Von Doren. 

Han er også stifter av klokkemerket Von Doren - Fine Timepieces og har siden 2016 arbeidet fulltid som daglig leder og designer for det norske klokkemerket.

I 2005 grunnla han forlaget Fritt forlag som publiserte sakprosa og skjønnlitteratur. Sammen med Bent Hvale har han bla. skrevet barneboken *Geir den grønne gutten* (2008). Fra 2013 til 2016 var han forlagssjef i NKI Forlaget. 

## Referanser


## Eksterne lenker
* 
*Asbjørnsens hjemmeside
* Info om Asbjørnsen på Kulturnett
Death Magnetic

***Death Magnetic*** er det niende albumet til heavy metal-bandet Metallica. 

Albumet er det første til å inkludere bassist Robert Trujillo og det første med bandets nye produsent Rick Rubin, som tok over for Bob Rock. Bob Rock hadde vært Metallicas produsent siden 1990. Albumet blir gitt ut av Elektra Records, et underselskap av Warner Bros. Records. Innspillingen av albumet ble startet 12. mars 2006, og 12. september 2008 ble albumet lagt ut for salg. Albumet har solgt til platina (1&nbsp;000&nbsp;000) per 24. oktober 2008.

## Sporliste
# «That Was Just Your Life»
# «The End of the Line»
# «Broken, Beat & Scarred»
# «The Day That Never Comes»
# «All Nightmare Long»
# «Cyanide»
# «The Unforgiven III»
# «The Judas Kiss»
# «Suicide & Redemption»
# «My Apocalypse» 

## Eksterne lenker
*
Lagrein

**Lagrein** er en art rødvinsdrue som hører hjemme i fjellene i Sør-Tyrol i nordlige Italia. Dette området tilhørte tidligere Østerrike, men etter den første verdenskrig ble grensen mellom Østerrike og Italia flyttet og området ble da italiensk. Det hører i dag inn under regionen Trentino-Sør-Tirol. På vinetikettene brukes enten det tyske navnet *Südtirol* eller det italienske *Alto Adige*. Druen er sjelden i Norge og er heller ikke dominerende på hjemmemarkedet.

Sammen med den italienske druesorten Marzemino er Lagrein en etterkommer av Teroldego, og er beslektet med druene Syrah, Pinot noir og Dureza.

Navnet antyder at druens opphav ligger i dalen Lagarina i provinsen Trentino. Den er omtalt så tidlig som på 1600-tallet i nedtegnelser ved Muriklosteret i Muri i nærheten av Bolzano.

## Referanser
Kammerfoss kraftverk

**Kammerfoss kraftverk** er et vannkraftverk  i Kammerfosselva i Kragerøvassdraget i Kragerø kommune i Telemark fylke.

Kraftverket ble satt i drift i 1958.  Verket utnytter et fall på  6 meter i fossen.

Kraftverket er et elvekraftverk, men Toke reguleres mellom 55,75 til 60,35 moh for alle kraftverkene i vassdraget. Verket ligger ca. 2&nbsp;km fra elvens utløp til havet.

Det er installert en kaplanturbin på 1,9 MW. Midlere årsproduksjon er på 10 GWh.

Kraftstasjonen ligger rett ved dammen som går på tvers av elven. Dammen er bygget før 1900 og modernisert i 1991.

Kraftverket ble opprinnelig bygget for å sikre kraft til tremasseproduksjon.

Eier er Skagerak Kraft.

## Referanser


## Kilder
* 
* NVE vannkraftdatabase
* Skagerak Kraft
Vostok (krater)

**Vostok** er et nedslagskrater som Mars-roveren ''Opportunity'' besøkte på Mars på Sol 399, 8. mars 2005. Krateret er lokalisert på Meridiani Planum, ca. 1200 meter sør for Endurance-krateret. Krateret ser ut til å ha blitt dekket til av sand fra vindene på den røde planeten, men mange stein-utspring er fremdeles synlig på overflaten.

Mens *Opportunity* besøkte Vostok, den undersøkte en stein som fikk navnet «Gagarin», til minne etter Yuri Gagarin. Den samlet også inn en materialprøve, som fikk navnet «Laika». Roveren forlot krateret på Sol 404, og kjørte videre sørover mot Erebus-krateret og det enda større Victoria-krateret

Roveren sitt Mini-TES instrument var ute av drift når det var ved Vostok, men feilen forsvant.

## Andre kratere besøkt av [[Opportunity (romsonde)|''Opportunity'']]

## Referanser


## Eksterne lenker
* Mars Rovers website
* Jet Propulsion Laboratory
Argo (krater)

**Argo** er et nedslagskrater som Mars-roveren ''Opportunity'' besøkte på Mars på Sol 360 i 2005. Krateret er lokalisert på Meridiani Planum, sør for Endurance-krateret. Krateret er lokalisert ca. 300 meter sør for varmeskjoldet til Opportunity og Heat Shield Rock.

## Andre kratere besøkt av [[Opportunity (romsonde)|''Opportunity'']]

## Eksterne lenker
* Mars Rovers nettsted
* Jet Propulsion Laboratory
Fjone kraftverk

**Fjone kraftverk** er et vannkraftverk  ved Nisser i Arendalsvassdraget i Nissedal kommune i Telemark fylke.

Kraftverket ble satt i drift i 1970.  Det utnytter et fall på  258 meter.
Kraftverket bruker Napevatn som hovedmagasin, Lytingsvatn har en tappeluke som kan senke vannstanden under naturlig overløp.

Det hentes også inn vann fra elvene Trælå, Lindefjellå og Horgevikå.

Det er installert en peltonturbin på 50 MW. Midlere årsproduksjon er på 135 GWh.

Det produseres normalt bare vinterkraft.

## Rolleivstadvatn pumpe
I 1969 ble det bygget et pumpeverk ved Rolleivstadvatnet som pumper vann til Sandvatn som igjen renner ned til Napevatn. Rolleivstadvatn er oppdemmet og drenerer naturlig til Gjuvåi i Fyresdal kommune.

Eier er Skagerak Kraft.

## Referanser


## Kilder
* 
* NVE vannkraftdatabase
* Skagerak Kraft
Bjørn West-marsjen

**Bjørn West marsjen** er en årlig marsj i Masfjordfjellene til minne om motstandsgruppen Bjørn West fra andre verdenskrig.  

## Marsjen
Den 15 kilometer lange marsjen, som foregår den nest siste søndagen i august, har blitt arrangert siden 1983 og har som mål å bevare minnet om innsatsen til Bjørn West-soldatene, samt å formidle deres historie til nye generasjoner. 

Turen går via Litlematrestølen til Stordalen Fjellstove, og passerer gjennom områdene hvor Bjørn West-soldatene var forlagt og kjempet mot tyske styrker ved slutten av krigen.

Heimevernet, Røde Kors, flere turlag og idrettslag samarbeider om å arrangere marsjen.

## Deltakere
Marsjen samler ofte flere hundre deltakere, med organisert deltakelse fra blant andre Bergenhus Heimeverndistrikt.

## Referanser
Sergej Kljugin

**Sergej Petrovitsj Kljugin** (russisk Сергей Петрович Клюгин, født 24. mars 1974 i Kinesjma) er en tidligere russisk høydehopper.

Kljugins fremste meritt var OL-gullet i høydehopp i OL 2000 i Sydney. Seiershoppet målte 2,35, én centimeter bak hans personlige rekord fra 1995. To år tidligere tok han bronse i EM, hans eneste øvrige mesterskapsmedalje.

## Referanser


## Eksterne lenker
*
Finndøla kraftverk

**Finndøla kraftverk** er et vannkraftverk ved Fyresvatnet i Arendalsvassdraget i Fyresdal kommune i Telemark fylke. Kraftverket ble satt i drift i 1972.

Verket utnytter et fall på  303 meter mellom Gausvatnet og Fyresvatnet. Gausvatnet reguleres mellom 589 og 550 moh. Det overføres også vann fra Votnevatni, som er regulert mellom 590 og 567 moh og Grimvatn. Elven Finndøl er regulert som følge av utbyggingen.

Til Votnevatni overføres det også vann fra Ulvsvatn og Kleppvatn og magasinet Øysævatn, som reguleres mellom 862 og 658 moh samt Øyulfsvatnet. Via Haukrei kraftverk overføres det vann fra Hovvatn i Valle kommune.

Det er installert to vertikale francisturbiner på totalt 103 MW. Midlere årsproduksjon er på 281 GWh.

Kraftverket eies av Skagerak Kraft og Å Energi i fellesskap, med 50 %  hver.

## Referanser


## Kilder
* 
* NVE vannkraftdatabase
* Skagerak Kraft
* Å Energi: Våre kraftverk
Sven Säfwenberg

**Sven «Sleven» Säfwenberg** (født 21. mai 1899, død 15. januar 1950) var en svensk bandymålvakt.

Han spilte opprinnelig for både IK Sirius og IFK Uppsala. Sune Almkvist overtalte ham til å velge IFK Uppsala, der han overtok keeperplassen etter Seth Howander, som i stedet ble høyreback. 

Sven «Sleven» Säfwenberg mottok Svenska Dagbladets gullmedalje i 1933. Dette er første og hittil (per 2013) eneste gang prisen er gått til en bandyspiller.

## Fakta
* Klubber: IK Sirius, IFK Uppsala 
* Posisjon: målvakt
* SM-finaler: 9 + 1 omspill (1915, 1916, 1917, 1918, 1919, 1920, 1921, 1933, 1934)
* SM-gull: 7 (1915, 1916, 1917, 1918, 1919, 1920, 1933)
* Landskamper: 15

## Referanser
George Cathcart

**George Cathcart** (født 12. mai 1794, død 5. november 1854) var en britisk general og diplomat. 

Han var født i Renfrewshire og var sønn av William Cathcart. Etter at han fikk sin utdanning ved Eton og Edinburgh, sluttet han seg til British Army i 1810. Han tjenestegjorde i USA og Flandern, utmerket seg i bombardementet av København og representerte Storbritannia ved hoffet i Russland og under Wienkongressen.

Cathcart var guvernør i Kappkolonien fra 1852. Han gav kolonien dens første konstitusjon, gjorde slutt på den åttende xhosakrigen og knuste basutoene. Han ble drept under slaget ved Inkerman i Krimkrigen den 5. november 1854.

## Referanser


## Litteratur
* George Cathcart, *Commentaries on the War in Russia and Germany in 1812 1nd 1818*, London: 1850.
Kenneth Hugdahl

**Kenneth Hugdahl** (født 1948) er en svensk professor emeritus i biologisk psykologi ved Universitetet i Bergen. Han gikk på gymnas på Wargentinskolen, Östersund, og tok svensk studenteksamen 1967.  

Hugdahl tok doktorgrad i psykologi ved Uppsala Universitet, Sverige i 1977. Etter doktorgraden begynte han studier av hjerneasymmetri, og videretviklet dikotisk lytting (forced-attention dichotic listening) som en metode ved undersøkelser av hjerneasymmetri. I 1984 ble han ble professor i biologisk psykolog i 1984 ved Universitetet i Bergen. 

Kenneth Hugdahl startet forskning med funksjonell magnetresonanstomografi (fMRI) av hjernen i Norge i 1993.

Han har hatt forskningsopphold ved universiter i USA og Tyskland, samt publisert over 600 vitenskapelige artikler og publisert/redigert 6 bøker.

Hugdahls forskergruppe er tidligere medlem av The Nordic Center of Excellence in Cognitive Control fra 2007, samt Norwegian Center of Excellence for Mental Health Research (NORMENT) i årene 2013–2018. I 1993 startet han Bergen fMRI som gjennomførte de første fMRI undersøkelser av hjernen i Norge. 

I de senere år har Hugdahl fokusert på forståelse av sammenhenger mellom hørselshallusinasjoner ved schizofreni og hjernen.

## Priser og utmerkelser
NAVF forskerpris for fremragende forskning i 1998, Swedish Neuropsychological Society Award i 2006, Helse-Vest sin forskerpris i 2009, Meltzerfondets Ærespris i 2014, Norges Forskningsråd pris for fremragende forskning (Møbiusprisen) i 2014.  

Hugdahl er Æresdoktor ved Universitetet i Turku (Åbo), Finland, 2009, samt innvalgt som utenlandsk medlem i Det Norske Videnskaps-Akademi 2001, samt innvalgt i Finlands Vitenskapsakademi, 2002, og Academia Europae 2024. Kenneth Hugdahl er to ganger tildelt European Research Council (ERC) Advanced Grant. 

## Referanser


## Eksterne lenker
* 
* 
*  Hugdahl ERC2 Lab
*  Kenneth Hugdahl  – profil hos Universitetet i Bergen